pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“ยุติธรรม” คิกออฟ Friendly Design กระทรวงยุติธรรมเพื่อสังคม และคนทั้งมวล
วันอังคารที่ 4 ธันวาคม 2561
“ยุติธรรม” คิกออฟ Friendly Design กระทรวงยุติธรรมเพื่อสังคม และคนทั้งมวล
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานในพิธีคิกออฟ Friendly Design กระทรวงยุติธรรมเพื่อสังคม และคนทั้งมวล ในงานมหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ ๓ (Thailand Friendly Design Expo ๒
ในวันจันทร์ที่ ๓ ธันวาคม ๒๕๖๑ เวลา ๑๑.๓๐ น.
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เป็นประธานในพิธีคิกออฟ Friendly Design กระทรวงยุติธรรมเพื่อสังคม และคนทั้งมวล
ในงานมหกรรมอารยสถาปัตย์และนวัตกรรมสุขภาพเพื่อคนทั้งมวล ครั้งที่ ๓
(Thailand Friendly Design Expo ๒๐๑๘)
พร้อมมอบป้ายประกาศเกียรติคุณสถานที่ องค์กร และบุคคลจิตอาสา
โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
พร้อมด้วยผู้บริหารระดับสูงจากหน่วยงานในสังกัดกระทรวงยุติธรรม เข้าร่วมฯ
โอกาสนี้ กระทรวงยุติธรรม โดยกรมคุ้มครองสิทธิและเสรีภาพ กรมพินิจและคุ้มครองเด็กและเยาวชน
กรมราชทัณฑ์ กรมสอบสวนคดีพิเศษ สํานักงานกิจการยุติธรรม และสํานักงานกองทุนยุติธรรม
ได้ร่วมออกบูธให้บริการคําปรึกษาและให้ความรู้ด้านกฎหมายแก่ประชาชนที่เข้าร่วมงาน
พลอากาศเอก ประจินฯ กล่าวว่า ประชาชนทุกคนต้องรับการดูแลสิทธิมนุษยชนที่เท่าเทียมกัน
มีความเสมอภาค ทั่วถึง โดยโครงการดังกล่าวนี้ถือเป็นการสร้างแนวคิด Friendly Design
ซึ่งได้รับความร่วมมือจากกระทรวงและหน่วยงานภาครัฐ ภาคเอกชน และภาคีเครือข่ายต่าง ๆ
นําสินค้า ผลิตภัณฑ์ และนวัตกรรมมาร่วมจัดแสดง อาทิ กระทรวงดิจิทัลเพื่อเศรษฐกิจและสังคม กระทรวงศึกษาธิการ สํานักงานบริหารและพัฒนาองค์ความรู้ (องค์การมหาชน) และมิวเซียมสยาม เป็นต้น
อันจะเป็นการอํานวยความยุติธรรม ลดความเหลื่อมล้ํา ขจัดความทุกข์ยากให้แก่ประชาชน
ส่งเสริมความร่วมเทียมมีสิทธิ์ความเสมอภาคของทุกเพศ ทุกวัย ทุกสภาพร่างกาย
เพื่อร่วมกันขับเคลื่อนประเทศไทยสู่เป้าหมายไทยแลนด์ ๔.๐ ต่อไป
สําหรับกิจกรรมดังกล่าว จัดโดยมูลนิธิอารยสถาปัตย์เพื่อคนทั้งมวล โดยมีแนวคิดหลักคือ
“Smart Living for All : คุณภาพชีวิตที่นําสมัยเพื่อคนทั้งมวล รองรับสังคมผู้สูงวัย ส่งเสริมสิทธิคนพิการ
และการท่องเที่ยวเพื่อคนทั้งมวล” โดยภายในงานมีกิจกรรมและการจัดแสดงผลงานต่าง ๆ อาทิ
การท่องเที่ยวเทคโนโลยี นวัตกรรมการแพทย์ การบริการ การออกแบบสินค้า friendly Design
กิจกรรมส่งเสริมและกระตุ้นเศรษฐกิจการค้า ด้านธุรกิจการท่องเที่ยวเชิงธรรมชาติ
และการท่องเที่ยวเพื่อคนทั้งมวล (Tourism for all) สําหรับกลุ่มผู้สูงอายุ
ผู้พักฟื้นสุขภาพผู้พิการ ครอบครัวที่มีเด็กเล็กและผู้ที่ใช้รถเข็น
ตลอดจนส่งเสริมความร่วมมือด้านการออกแบบการทํา friendly Design
ซึ่งกําหนดจัดขึ้นระหว่างวันที่ ๓๐ พฤศจิกายน - ๓ ธันวาคม ๒๕๖๑
ณ ฮอลล์ ๒ ศูนย์จัดแสดงสินค้าและนิทรรศการ อิมแพ็ค เมืองทองธานี
รัฐบาลไทย-ข่าวทำเนียบรัฐบาล-กสร. เผยผลรางวัลสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจำปี 2563
วันพุธที่ 1 กรกฎาคม 2563
กสร. เผยผลรางวัลสถานประกอบกิจการดีเด่น ด้านแรงงานสัมพันธ์และสวัสดิการแรงงาน ประจําปี 2563
กรมสวัสดิการและคุ้มครองแรงงาน (กสร.) ประกาศผลรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ปี 2563
กว่า 1,000 แห่ง
กรมสวัสดิการและคุ้มครองแรงงาน (กสร.) ประกาศผลรางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจําปี 2563 กว่า 1,000 แห่ง เตรียมมอบรับรางวัลเกียรติยศให้แก้สถานประกอบกิจการที่ได้รับรางวัล 15 ปีต่อเนื่อง ในงาน Thailand Labour Management Excellence Award 2020 วันที่ 10 กันยายน นี้ ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า กระทรวงแรงงาน
ดยกรมสวัสดิการและคุ้มครองแรงงาน ได้จัดโครงการส่งเสริมสถานประกอบกิจการให้มีระบบบริหารจัดการที่ดีด้านแรงงานสัมพันธ์และสวัสดิการแรงงาน ประจําปี 2563 ซึ่งเป็นกิจกรรมหนึ่งในการลดปัญหาความขัดแย้งด้านแรงงานที่อาจเกิดขึ้น โดยสนับสนุนให้นายจ้างและลูกจ้างร่วมกันพัฒนาระบบการบริหารจัดการด้านแรงงานสัมพันธ์และสวัสดิการแรงงานในสถานประกอบกิจการที่ดี ซึ่งส่งผลให้ลูกจ้างมีคุณภาพชีวิตที่ดี มีความมั่นคงและมีความสุขในการทํางาน นายจ้างได้ผลผลิตสูง
สร้างความเชื่อมั่นให้นักลงทุนในและต่างประเทศ กระตุ้นเศรษฐกิจภาพรวมของประเทศ โดยในปี 2563 มีสถานประกอบกิจการทั่วประเทศเข้าร่วมโครงการฯ จํานวนทั้งสิ้น 1,270 แห่ง และผ่านเกณฑ์การพิจารณาได้รับรางวัล จํานวน 1,229 แห่ง
โดยแบ่งเป็นประเภทรางวัลเกียรติยศสูงสุด 15-18 ปีติดต่อกัน จํานวน 65 แห่ง รางวัลเกียรติยศ 10-14 ปีติดต่อกัน จํานวน 224 แห่ง รางวัลเชิดชูเกียรติ 5-9 ปีติดต่อกัน จํานวน 399 แห่ง รางวัลระดับประเทศ 1-4 ปี จํานวน 498 แห่ง และรางวัลระดับจังหวัด จํานวน 43 แห่ง
อธิบดี กสร. กล่าวเพิ่มเติมว่า สถานประกอบกิจการที่ผ่านเกณฑ์ประเมินประเภทรางวัลเกียรติยศสูงสุด 15 ปีติดต่อกัน จํานวน 44 แห่ง จะเข้ารับรางวัลในงาน Thailand Labour Management Excellence Award 2020 ที่จะจัดขึ้นในวันที่ 10 กันยายน 2563 ณ โรงแรมมิราเคิล แกรนด์ คอนเวนชั่น เขตหลักสี่ กรุงเทพมหานคร สําหรับสถานประกอบกิจการที่ผ่านเกณฑ์การตัดสินในประเภทอื่น ๆ กรมจะจัดส่งโล่รางวัลและเกียรติบัตรให้สํานักงานสวัสดิการและคุ้มครองแรงงานจังหวัด และสํานักงานสวัสดิการและคุ้มครองแรงงานกรุงเทพมหานครพื้นที่ มอบให้กับสถานประกอบกิจการต่อไป ทั้งนี้ สามารถดาวน์โหลดประกาศผลรางวัลฯ ได้ที่ https://www.labour.go.th หรือ http://relation.labour.go.th
รัฐบาลไทย-ข่าวทำเนียบรัฐบาล-ทส. ร่วมกับ บริษัท โตโยต้า มอเตอร์ (ประเทศไทย) จำกัด ร่วมหารือเกี่ยวกับการจัดการสิ่งแวดล้อม
วันอังคารที่ 7 มกราคม 2563
ทส. ร่วมกับ บริษัท โตโยต้า มอเตอร์ (ประเทศไทย) จํากัด ร่วมหารือเกี่ยวกับการจัดการสิ่งแวดล้อม
ทส. ร่วมกับ บริษัท โตโยต้า มอเตอร์ (ประเทศไทย) จํากัด ร่วมหารือเกี่ยวกับการจัดการสิ่งแวดล้อม
ทส. ร่วมกับ บริษัท โตโยต้า มอเตอร์ (ประเทศไทย) จํากัด ร่วมหารือเกี่ยวกับการจัดการสิ่งแวดล้อม
วานนี้ (6 มกราคม 2563) เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับนายนินนาท ไชยธีรภิญโญ ประธานกรรมการ บริษัท โตโยต้า มอเตอร์ (ประเทศไทย) จํากัด และคณะ ในโอกาสเข้าเยี่ยมคารวะและหารือเรื่องการประชุมสัปดาห์สิ่งแวดล้อมระหว่างรัฐบาลไทยและญี่ปุ่น ณ ห้องรับรอง ชั้น ๒๐ อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19 [กระทรวงกลาโหม]
วันพฤหัสบดีที่ 21 พฤษภาคม 2563
ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19 [กระทรวงกลาโหม]
ความร่วมมือด้านการแพทย์ระหว่างไทยจีนผ่านกระทรวงกลาโหมเพื่อต่อสู้กับโควิด-19
วันที่ ๒๑ พฤษภาคม ๒๕๖๓เวลา 1400 ณ ห้องพระบารมีปกเกล้า ภายในศาลาว่าการกลาโหม พลเอก ณัฐ อินทรเจริญ ปลัดกระทรวงกลาโหมได้ให้การต้อนรับ พลตรี Wu Xiaoyi ผู้ช่วยทูตทหารสาธารณรัฐประชาชนจีนประจํากรุงเทพ ซึ่งเป็นผู้แทนของสถานเอกอัครราชทูตสาธารณรัฐประชาชนจีนประจําประเทศไทย
เข้าพบเพื่อมอบหน้ากากอนามัยทางการแพทย์และหน้ากากอนามัยแบบใช้ครั้งเดียวให้กับบุคลากรทางการแพทย์และเจ้าหน้าที่ที่เกี่ยวข้องของกระทรวงกลาโหมโดยผ่านทางสํานักงานปลัดกระทรวงกลาโหม
ปลัดกระทรวงกลาโหมได้กล่าวขอบคุณในไมตรีของทางประเทศจีนที่มีต่อประเทศไทยเสมอมาและชื่นชมความสัมพันธ์อันดีระหว่างทั้งสองประเทศ ตั้งแต่ระดับราชวงศ์ตลอดจนประชาชนในทุกระดับส่วนทาง ผู้ช่วยทูตทหารสาธารณรัฐประชาชนจีนประจํากรุงเทพ ได้กล่าวขอบคุณคนไทยที่ส่งกําลังใจให้กับชาวจีนที่ผ่านมาและชื่นชมความสําเร็จของไทยในการบริหารจัดการโรคโควิด-19ในช่วงที่ผ่านมาซึ่งนับว่าเป็นแบบอย่างที่ดีในภูมิภาคอีกด้วยและความยินดีที่จะมีความร่วมมือกับไทยทางด้านความมั่นคงในทุกมิติในอนาคต
ซึ่งในช่วงโควิด-19 ที่ผ่านมาได้มีความร่วมมือระหว่างกระทรวงกลาโหมของทั้งสองประเทศด้านการแพทย์อย่างต่อเนื่องทั้งการแลกเปลี่ยนประสบการณ์ การส่งมอบเครื่องมือทางการแพทย์และเวชภัณฑ์อื่นๆ ซึ่งภายหลังจากโควิด-19 คลี่คลายลงก็จะมีการแลกเปลี่ยนประสบการณ์และความรู้ต่างๆ เพื่อเตรียมความพร้อมของ กระทรวงกลาโหมไทยและกระทรวงกลาโหมสาธารณรัฐประชาชนจีนปีะจําประเทศไทยเพื่อรับมือกับโรคอุบัติใหม่ที่อาจเกิดขึ้นในอนาคตต่อไป
รัฐบาลไทย-ข่าวทำเนียบรัฐบาล-วว.รับรางวัล RECOGNITION OF EXCELLENCE... หน่วยงานรัฐปฏิบัติภารกิจเสริมศักยภาพ SME ด้วย วทน.
วันพฤหัสบดีที่ 24 ตุลาคม 2562
วว.รับรางวัล RECOGNITION OF EXCELLENCE... หน่วยงานรัฐปฏิบัติภารกิจเสริมศักยภาพ SME ด้วย วทน.
วว.รับรางวัล RECOGNITION OF EXCELLENCE... หน่วยงานรัฐปฏิบัติภารกิจเสริมศักยภาพ SME ด้วย วทน.
ดร.ชุติมา เอี่ยมโชติชวลิต ผู้ว่าการสถาบันวิจัยวิทยาศาสตร์และเทคโนโลยีแห่งประเทศไทย (วว.) กระทรวงการอุดมศึกษา วิทยาศาสตร์ วิจัยและนวัตกรรม รับรางวัลRecognition of Excellence ในงานสัมมนา Thailand OpenGov Leadership Forum 2019 ในฐานะที่ วว. เป็นหน่วยงานรัฐที่ปฏิบัติภารกิจด้านการส่งเสริมศักยภาพ SMEs ด้วยวิทยาศาสตร์ เทคโนโลยีและนวัตกรรม (วทน.) เพื่อให้ SMEs สามารถพึ่งพาตนเองได้อย่างยั่งยืน และส่งเสริมให้สังคมไทยก้าวสู่ Thailand 4.0 โอกาสนี้ ดร.อาภารัตน์ มหาขันธ์ รองผู้ว่าการกลุ่มวิจัยและพัฒนาด้านพัฒนาอย่างยั่งยืน และนายสายันต์ ตันพานิช รองผู้ว่าการกลุ่มวิจัยและพัฒนาด้านอุตสาหกรรมชีวภาพ วว. ร่วมเป็นเกียรติและแสดงความยินดี ในวันที่ 17 ตุลาคม 2562 ณ ห้อง Watergate Ballroom A&B ชั้น 6 โรงแรม Amari Watergate Bangkok
เผยแพร่ข่าว : นายธัชนนท์ บุญหล้า
ส่วนสื่อสารองค์กร สํานักบริหารกลาง
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook :MHESIThailand
Call Center โทร.1313
รัฐบาลไทย-ข่าวทำเนียบรัฐบาล-กรมการขนส่งทางบก ระบุคำสั่งระงับเดินรถโดยสารประจำทางจังหวัดนครราชสีมา ซึ่งมีผลตั้งแต่วันที่ 11 เมษายน 2563 เป็นต้นไป เป็นเพียงการระงับการเดินรถโดยสารที่วิ่งข้ามจังหวัดเท่านั้น ไม่ได้ห้ามการเดินทางทั้งหมด [กระทรวงคมนาคม]
วันอาทิตย์ที่ 12 เมษายน 2563
กรมการขนส่งทางบก ระบุคําสั่งระงับเดินรถโดยสารประจําทางจังหวัดนครราชสีมา ซึ่งมีผลตั้งแต่วันที่ 11 เมษายน 2563 เป็นต้นไป เป็นเพียงการระงับการเดินรถโดยสารที่วิ่งข้ามจังหวัดเท่านั้น ไม่ได้ห้ามการเดินทางทั้งหมด [กระทรวงคมนาคม]
คําสั่งระงับเดินรถโดยสารประจําทางจังหวัดนครราชสีมา ซึ่งมีผลตั้งแต่วันที่ 11 เมษายน 2563 เป็นต้นไป เป็นเพียงการระงับการเดินรถโดยสารที่วิ่งข้ามจังหวัดเท่านั้น ไม่ได้ห้ามการเดินทางทั้งหมด
กรมการขนส่งทางบก ระบุ คําสั่งระงับเดินรถโดยสารประจําทางจังหวัดนครราชสีมา ซึ่งมีผลตั้งแต่วันที่11เมษายน2563เป็นต้นไป เป็นเพียงการระงับการเดินรถโดยสารที่วิ่งข้ามจังหวัดเท่านั้น ไม่ได้ห้ามการเดินทางทั้งหมด
ระงับการเดินรถโดยสารประจําทางที่วิ่งข้ามพื้นที่จังหวัดนครราชสีมา ประกอบด้วย รถโดยสารประจําทางในเส้นทางหมวด2หรือรถร่วมโดยสารที่มีต้นทางหรือปลายทางกรุงเทพมหานคร-นครราชสีมา และเส้นทางหมวด3ที่มีต้นทางหรือปลายทางในเขตพื้นที่จังหวัดนครราชสีมา-จังหวัดอื่นๆ
รถโดยสารที่วิ่งภายในจังหวัดนครราชสีมายังมีให้บริการ ในช่วงเวลาปกติ ก่อนเวลาเคอร์ฟิว22.00 - 04.00น.
ประชาชนทั่วไปยังสามารถเดินทางข้ามจังหวัดนครราชสีมาได้ด้วยรถส่วนตัวในช่วงเวลาปกติ ก่อนเวลาเคอร์ฟิว22.00 - 04.00น.
รัฐบาลไทย-ข่าวทำเนียบรัฐบาล-รัฐบาลออกมาตรการพัฒนาอุตสาหกรรมหุ่นยนต์และระบบอัตโนมัติ
วันศุกร์ที่ 10 พฤศจิกายน 2560
รัฐบาลออกมาตรการพัฒนาอุตสาหกรรมหุ่นยนต์และระบบอัตโนมัติ
นับวันหุ่นยนต์และระบบอัตโนมัติยิ่งมีความสําคัญในธุรกิจการค้า ทั้งในภาคการผลิต และการบริการ เพราะจะช่วยให้อุตสาหกรรมสามารถยกระดับศักยภาพได้สูงขึ้นอย่างมีคุณภาพและมาตรฐานตามที่ต้องการ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาหุ่นยนต์และระบบอัตโนมัติผ่านมาตรการหลัก ได้แก่ การยกเว้นภาษีเงินได้นิติบุคคลร้อยละ 300 ของรายจ่ายในการวิจัยพัฒนาด้านหุ่นยนต์และระบบอัตโนมัติ ให้สิทธิประโยชน์จากกองทุนพัฒนา SMEs และกองทุนเพิ่มขีดความสามารถในการแข่งขันสําหรับกลุ่มอุตสาหกรรมเป้าหมาย จัดตั้ง Center of Robotics Excellence เพื่อกําหนดแผนและวางมาตรฐานของผลิตภัณฑ์ รวมถึงสร้างเครือข่ายภาคอุตสาหกรรมและหน่วยงานวิชาการเพื่อแลกเปลี่ยนองค์ความรู้สร้างงานวิจัยและนวัตกรรม ทั้งนี้ รัฐบาลตั้งเป้ายกระดับให้ประเทศไทยเป็นผู้นําการผลิตของอาเซียน โดยส่งเสริมการใช้หุ่นยนต์ในภาคบริการภายในปี 2569 และคาดว่ามูลค่าการลงทุนจะเพิ่มขึ้นอีกราว 2 แสนล้านบาทภายใน 5 ปีข้างหน้าอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรุงไทยชวนผู้รับสิทธิชิมช้อปใช้เติมเงิน G-Wallet 2  พร้อมรับคืน 15% สูงสุด 4,500 บาท
วันพฤหัสบดีที่ 17 ตุลาคม 2562
กรุงไทยชวนผู้รับสิทธิชิมช้อปใช้เติมเงิน G-Wallet 2  พร้อมรับคืน 15% สูงสุด 4,500 บาท
ธนาคารกรุงไทย สนับสนุนผู้ได้รับสิทธิ์ตามมาตรการ ชิมช้อปใช้ เติมเงินผ่าน G-Wallet 2  พร้อมรับเงินคืน15%  วงเงินใช้จ่ายไม่เกิน 30,000 บาท ได้คืน 4,500 บาท  ภายใน 30 พฤศจิกายนนี้ ขั้นตอนง่ายไม่ซับซ้อนใช้จ่ายได้ทุกจังหวัดไม่ตรงกับทะเบียนบ้าน
ธนาคารกรุงไทย สนับสนุนผู้ได้รับสิทธิ์ตามมาตรการ ชิมช้อปใช้ เติมเงินผ่าน G-Wallet 2 พร้อมรับเงินคืน15% วงเงินใช้จ่ายไม่เกิน 30,000 บาท ได้คืน 4,500 บาท ภายใน 30 พฤศจิกายนนี้ ขั้นตอนง่ายไม่ซับซ้อนใช้จ่ายได้ทุกจังหวัดไม่ตรงกับทะเบียนบ้าน
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า มาตรการส่งเสริมการท่องเที่ยวในประเทศ “ชิมช้อปใช้” นับว่าประสบความสําเร็จเป็นอย่างดี มีกระแสตอบรับจากประชาชนอย่างล้นหลาม จากยอดการใช้จ่ายของ ผู้ที่ได้รับสิทธิ 1,000 บาท ผ่านกระเป๋า G-Wallet 1 ทั้งนี้ ผู้ได้รับสิทธิตามมาตรการโครงการ ยังสามารถใช้กระเป๋าในช่อง G-Wallet 2 ใช้จ่ายในร้านที่ร่วมโครงการ ชิมช้อปใช้ ได้ทุกจังหวัด ที่ไม่ตรงกับทะเบียนบ้าน เพื่อรับสิทธิเงินคืนจากยอดการใช้จ่าย ได้สูงถึง 15% ของวงเงินใช้จ่ายไม่เกิน 30,000 บาท หรือรับเงินคืนสูงสุด 4,500 บาท
โดยมีขั้นตอนในการเติมเงินเพื่อใช้จ่ายผ่าน G-Wallet 2 ที่ง่ายและไม่ซับซ้อน ผู้ได้รับสิทธิ แตะที่สัญลักษณ์ QR Code อยู่มุมบนซ้ายของแอปพลิเคชั่นเป๋าตัง ภายใต้ชื่อ “เติมเงิน G-Wallet” และสามารถใช้โมบายแบงก์กิ้งของทุกธนาคารสแกน QR-Code เพื่อเติมเงิน หรือทําการเติมเงินผ่านระบบพร้อมเพย์ด้วยโมบายแบงก์กิ้ง และเอทีเอ็มของทุกธนาคาร โดยระบุหมายเลข G-Wallet ID 15 หลัก ที่ได้จาก QR Code หลังจากนั้น ผู้ได้รับสิทธิสามารถนําเงินไปใช้จ่ายได้ทันที จนถึงวันที่ 30 พฤศจิกายนนี้ ส่วนขั้นตอนการชําระเงินในการใช้จ่ายผ่าน G - Wallet 2 เพียงกดตรงใช้สิทธิรับเงินคืน 15% และกดใช้จ่ายร้านค้าถุงเงิน หลังจากนั้น จะได้ QR Code เพื่อให้ร้านค้าใช้แอปถุงเงินสแกน โดยผู้รับสิทธิกดยืนยันการชําระเงิน
นายผยง กล่าวเพิ่มเติมว่า เพื่อเป็นการส่งเสริมการใช้จ่ายในประเทศ และทําให้เกิดเม็ดเงินหมุนเวียนในระบบเศรษฐกิจ เมื่อประชาชน 10 ล้านคน ที่ได้รับสิทธิ์ นําเงินไปใช้จ่าย ตามมาตรการของโครงการ สามารถช่วยกระตุ้นเศรษฐกิจและกระจายไปสู่ฐานรากของชุมชน ซึ่งเป็นไปตามนโยบายของรัฐบาล
รัฐบาลไทย-ข่าวทำเนียบรัฐบาล-​ก.อุตฯ ร่วมกิจกรรมรับรองบริการประชาชน แจกอาหารว่างและเครื่องดื่ม ในพิธีบำเพ็ญกุศลและกิจกรรมน้อมรำลึกเนื่องในวันคล้ายวันสวรรคพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันอาทิตย์ที่ 14 ตุลาคม 2561
​ก.อุตฯ ร่วมกิจกรรมรับรองบริการประชาชน แจกอาหารว่างและเครื่องดื่ม ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคพระบาทสมเด็จพระปรมินทรมหาภูมิพลอดุลยเดช บรมนาถบพิตร
​ก.อุตฯ ร่วมกิจกรรมรับรองบริการประชาชน แจกอาหารว่างและเครื่องดื่ม ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (13 ตุลาคม 2561 ) เวลา 15.30 น. นายสุรพล ชามาตย์ รองปลัดกระทรวงอุตสาหกรรม พร้อมด้วยนางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ร่วมกิจกรรมรับรองบริการประชาชน แจกอาหารว่างและเครื่องดื่ม จํานวน 5,000 ชุด ในพิธีบําเพ็ญกุศลและกิจกรรมน้อมรําลึกเนื่องในวันคล้ายวันสวรรคพระบาทสมเด็จพระปรมินทรมหาภูมิพลอดุลยเดช บรมนาถบพิตร ณ บริเวณมณฑลพิธีท้องสนามหลวง ตรงข้ามวัดมหาธาตุ
รัฐบาลไทย-ข่าวทำเนียบรัฐบาล-ยธ. รับเรื่องขอความเป็นธรรมจากประชาชน
วันพุธที่ 14 ธันวาคม 2559
ยธ. รับเรื่องขอความเป็นธรรมจากประชาชน
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม รับเรื่องจากนางสาวนงนุช พินิจเขียน นายอนุมาส นุ่นทะสอน และนางลําจวน วงศ์เณร ซึ่งถูกดําเนินคดีในความผิดฐานหน่วงเหนี่ยวกักขังฯ
เมื่อวันพุธที่ ๑๔ ธันวาคม ๒๕๕๙ เวลา ๑๐.๐๐ น.
ณ บริเวณด้านหน้าศูนย์บริการร่วม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรม
รับเรื่องจากนางสาวนงนุช พินิจเขียน นายอนุมาส นุ่นทะสอน และนางลําจวน วงศ์เณร
ซึ่งถูกดําเนินคดีในความผิดฐานหน่วงเหนี่ยวกักขังฯ
โดยกระทรวงยุติธรรมจะดําเนินการตรวจสอบข้อเท็จจริง
เพื่อให้ความช่วยเหลือในด้านกระบวนการยุติธรรมต่อไป
รัฐบาลไทย-ข่าวทำเนียบรัฐบาล-นายกฯ พอใจผลคะแนนดัชนีการรับรู้การทุจริต ปี 60 พร้อมเร่งตรวจสอบข้อเท็จจริงกรณีทุจริตเงินสงเคราะห์ผู้มีรายได้น้อย สั่งลงดาบหากพบหลักฐานการกระทำผิดทุกกรณี
วันเสาร์ที่ 24 กุมภาพันธ์ 2561
นายกฯ พอใจผลคะแนนดัชนีการรับรู้การทุจริต ปี 60 พร้อมเร่งตรวจสอบข้อเท็จจริงกรณีทุจริตเงินสงเคราะห์ผู้มีรายได้น้อย สั่งลงดาบหากพบหลักฐานการกระทําผิดทุกกรณี
นายกฯ พอใจผลคะแนนดัชนีการรับรู้การทุจริต ปี 60 พร้อมเร่งตรวจสอบข้อเท็จจริงกรณีทุจริตเงินสงเคราะห์ผู้มีรายได้น้อย สั่งลงดาบหากพบหลักฐานการกระทําผิดทุกกรณี
วันที่ 24ก.พ.61 พลเอก ประยุทธ์ จันทร์โอชา นายกรัฐมนตรี พอใจผลคะแนนดัชนีการรับรู้การทุจริต (CPI) ปี 2560 ที่องค์กรเพื่อความโปร่งใสนานาชาติ (TI) ได้ประกาศรายงานล่าสุด โดยประเทศไทยมี 37คะแนน ดีขึ้นกว่าปีก่อน 2 คะแนน ขยับจากอันดับที่ 101 ขึ้นไปอยู่ที่ 96 จาก 180 ประเทศ สะท้อนว่านานาชาติมองเห็นถึงสิ่งที่รัฐบาลและทุกภาคส่วนร่วมมือกันทํางานเพื่อต่อต้านการทุจริตมาโดยตลอด ส่วนอันดับและคะแนนที่ขยับขึ้นลงในแต่ละปี ขึ้นอยู่กับปัจจัยที่ TI นํามาวิเคราะห์
“นายกฯ ย้ําว่านับเป็นข่าวที่ดี และหากดูคะแนนและอันดับในช่วง 3-4 ปีที่ผ่านมา พบว่าโดยภาพรวมอยู่ในเกณฑ์ดีขึ้น แต่ประชาชนอาจรู้สึกว่าเปลี่ยนแปลงไม่มากนัก จึงอยากให้พิจารณาที่การกระทําหรือผลการทํางานมากกว่าแค่เพียงตัวเลข เช่น ที่ผ่านมามีการออกกฎหมายปราบปรามการทุจริตอย่างจริงจัง รวมถึงดําเนินคดีกับผู้กระทําผิดอย่างเด็ดขาด เป็นต้น อย่างไรก็ตาม รัฐบาลน้อมรับผลคะแนนบางเรื่องที่ยังเป็นจุดอ่อนโดยจะนําไปปรับปรุงแก้ไขต่อไป”
นอกจากนี้ นายกรัฐมนตรียังกล่าวถึงกรณีการร้องเรียนการทุจริตเงินสงเคราะห์ครอบครัวผู้มีรายได้น้อยและผู้ไร้ที่พึ่ง ภายในกระทรวงการพัฒนาสังคมและความมั่นคงของมนุษย์ (พม.) ว่า ได้มีคําสั่งให้นายพุฒิพัฒน์ เลิศเชาวสิทธิ์ ปลัด พม. และนายณรงค์ คงคํา รองปลัด พม. ไปปฏิบัติราชการที่สํานักนายกฯ เพื่อให้การสืบสวนข้อเท็จจริงดังกล่าวมีความถูกต้องและเป็นธรรม เนื่องจากผลการสืบเบื้องต้นตรวจพบความผิดปกติจริงแต่ยังไม่ครบถ้วนสมบูรณ์ และอาจมีความเกี่ยวข้องกับข้าราชการของ พม. ในหลายระดับ จึงจะมีการแต่งตั้งคณะกรรมการสืบสวนข้อเท็จจริงต่อไป
“นายกฯ ยอมไม่ได้ที่ข้าราชการและเจ้าหน้าที่ของรัฐมีพฤติกรรมทุจริตคอร์รัปชัน เพราะรัฐบาลประกาศเป็นนโยบายชัดเจนแล้ว ยืนยันว่าหากพบการกระทําผิดจริงไม่ว่าจะเป็นเจ้าหน้าที่ระดับใดจะต้องถูกลงโทษอย่างเด็ดขาด รวมถึงผู้ที่ไม่เกี่ยวข้องแต่ปล่อยปละละเลยให้เรื่องนี้เกิดขึ้นก็ต้องถูกดําเนินการทางวินัยด้วย”
-------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทยเปิดตลาดประชารัฐ สร้างโอกาส สร้างอาชีพ สร้างรายได้  5-7 ธ.ค. นี้ ณ ตลาดคลองผดุงกรุงเกษม
วันอังคารที่ 5 ธันวาคม 2560
รัฐมนตรีว่าการกระทรวงมหาดไทยเปิดตลาดประชารัฐ สร้างโอกาส สร้างอาชีพ สร้างรายได้  5-7 ธ.ค. นี้ ณ ตลาดคลองผดุงกรุงเกษม
มท. ร่วมมือกับหน่วยงานภาคีขับเคลื่อนตลาดประชารัฐ 9 ประเภท เปิดพื้นที่จําหน่ายกว่า 6,520 แห่ง เพื่อสร้างโอกาส สร้างอาชีพ สร้างรายได้ ให้แก่ผู้ประกอบการรายใหม่จําหน่ายกว่า 107,844 ราย
วันนี้ (5 ธ.ค. 60) เวลา 10.30 น. ณ บริเวณตลาดคลองผดุงกรุงเกษม ข้างทําเนียบรัฐบาล พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีเปิดงาน “ตลาดประชารัฐ สร้างโอกาส สร้างอาชีพ สร้างรายได้”โดยมีนางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง ในฐานะประธานกรรมการดําเนินโครงการตลาดคลองผดุงกรุงเกษม นายฉัตรชัย พรหมเลิศ ปลัดกระทรวงมหาดไทย พร้อมด้วยหน่วยงานที่เกี่ยวข้องเข้าร่วมงานในครั้งนี้
โอกาสนี้ รัฐมนตรีว่าการกระทรวงมหาดไทย กล่าวเปิดงานว่า รัฐบาลได้ให้ความสําคัญกับการพัฒนาประเทศตามกรอบยุทธศาสตร์ชาติ 20 ปี ซึ่งกําหนดวิสัยทัศน์ให้ประเทศไทยมีความมั่นคง มั่งคั่งและยั่งยืน เป็นประเทศที่พัฒนาแล้ว ด้วยการพัฒนาตามหลักปรัชญาเศรษฐกิจพอเพียง โดยได้กําหนดยุทธศาสตร์การสร้างความเป็นธรรม ลดความเหลื่อมล้ําในสังคม สร้างโอกาสให้ทุกคนในสังคมสามารถเข้าถึงทรัพยากร แหล่งทุนในการประกอบอาชีพ เพื่อยกระดับรายได้และขับเคลื่อนเศรษฐกิจฐานราก และยุทธศาสตร์การสร้างความเข้มแข็งทางเศรษฐกิจและการแข่งขันได้อย่างยั่งยืน เพื่อให้คนไทยทุกคนก้าวไปพร้อมกัน อีกทั้ง กระทรวงมหาดไทย กระทรวงพาณิชย์ กระทรวงเกษตรและสหกรณ์ กระทรวงการคลัง กระทรวงอุตสาหกรรม กระทรวงคมนาคม กระทรวงสาธารณสุข กระทรวงวัฒนธรรม ธนาคารเพื่อการเกษตรและสหกรณ์การเกษตร บริษัทประชารัฐรักสามัคคีวิสาหกิจเพื่อสังคม (ประเทศไทย) จํากัด และบริษัทประชารัฐรักสามัคคีจังหวัด (วิสาหกิจเพื่อสังคม) จํากัด ได้ร่วมกันบูรณาการตลาดประชารัฐทั้ง 9 ประเภท ได้แก่ ตลาดประชารัฐ Green Market ตลาดประชารัฐคนไทยยิ้มได้ ตลาดประชารัฐท้องถิ่นสุขใจ ตลาดประชารัฐ กทม. คืนความสุข ตลาดประชารัฐของดีจังหวัด ตลาดประชารัฐ Modern Trade ตลาดประชารัฐของดีวิถีชุมชน ธกส. ตลาดประชารัฐต้องชม และตลาดประชารัฐตลาดวัฒนธรรม ถนนสายวัฒนธรรม รวมจํานวนทั้งสิ้น 6,520 แห่ง โดยเปิดพื้นที่ให้ผู้ประกอบการรายใหม่เข้าไปจําหน่ายไม่น้อยกว่า 107,844 ราย นอกจากนี้ กําหนดให้มีการจัดพิธีเปิดตลาดประชารัฐทั้งในส่วนกลางและส่วนภูมิภาคมากกว่า 950 แห่ง พร้อมกันทั่วประเทศในวันที่ 5 ธันวาคม 2560
สําหรับในส่วนกลางกําหนดจัดที่ตลาดคลองผดุงกรุงเกษม ข้างทําเนียบรัฐบาล ระหว่างวันที่ 5-7 ธันวาคม 2560 ภายใต้ชื่องาน “ตลาดประชารัฐ สร้างโอกาส สร้างอาชีพ สร้างรายได้” โดยจะแบ่งออกเป็น 5 โซน ได้แก่โซนตลาดพื้นฐานจํานวน 5 ตลาด ได้แก่ ตลาดประชารัฐคนไทยยิ้มได้ ของดีจังหวัด ท้องถิ่นสุขใจ ของดีวิถีชุมชน ธกส. และ กทม.คืนความสุขโซนตลาดเพิ่มคุณค่าจํานวน 2 ตลาด ได้แก่ ตลาดวัฒนธรรม ถนนวัฒนธรรม และตลาดต้องชุมโซนตลาดก้าวหน้าจํานวน 2 ตลาด ได้แก่ ตลาด Green Market และตลาด Modern Tradeโซนสินค้าเด่นตลาดคลองผดุงกรุงเกษม และโซนอาหาร ชวนชิม
นอกจากนี้ ยังมีการจัดแสดงนิทรรศการแนวคิดตลาดประชารัฐ ผลการดําเนินงาน และร้านค้าตัวอย่างตลาดคลองผดุงกรุงเกษม เพื่อเป็นต้นแบบให้ตลาดประชารัฐในไปขยายผล การแสดงศิลปวัฒนธรรมที่หมุนเวียนมาแสดงจาก 9 ตลาดประชารัฐ และการจําหน่ายสินค้าราคาประหยัด เพื่อสนับสนุนเศรษฐกิจฐานรากในชุมชนท้องถิ่นให้มีรายได้และคุณภาพชีวิตที่ดีอย่างยั่งยืน
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ "ลักษณ์" ตรวจเยี่ยมการดำเนินงานขององค์การสะพานปลา
วันพฤหัสบดีที่ 25 มกราคม 2561
รัฐมนตรีช่วยเกษตรฯ "ลักษณ์" ตรวจเยี่ยมการดําเนินงานขององค์การสะพานปลา
รัฐมนตรีช่วยเกษตรฯ "ลักษณ์" ตรวจเยี่ยมการดําเนินงานขององค์การสะพานปลา พร้อมยกระดับให้เป็นตลาดปลาที่ทันสมัย มีมาตรฐานสากล และเป็นที่ยอมรับในระดับนานาชาติ
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมการดําเนินงานขององค์การสะพานปลา (อสป.) กระทรวงเกษตรและสหกรณ์ ซึ่งมีสะพานปลาทั่วประเทศ จํานวน 14 แห่ง โดยในปีที่ผ่านมามีปลามาขึ้นที่สะพานปลา อสป. ประมาณเกือบ 3 แสนตัน ถือเป็นทางเลือกให้ชาวประมงที่จะมีตลาดซื้อขายและมีราคาที่มีความเป็นธรรม ซึ่งปัจจุบันอุตสาหกรรมการประมงกําลังอยู่ในช่วงปรับตัว จึงทําให้สะพานปลาที่เป็นของภาคเอกชนไม่สามารถทําหน้าที่ได้ เนื่องจากต้องมีการปรับปรุงและยกระดับเข้าสู่มาตรฐานของการทําสะพานปลาที่ถูกต้องตามกฎหมาย แต่ อสป. ทั้ง 14 แห่ง สามารถดูแลให้ถูกต้องตามกฎหมายได้ จึงเป็นช่วงที่มีส่วนร่วมให้ความช่วยเหลือชาวประมงได้มีจุดที่จะเอาปลามาขึ้น มีความถูกต้องตามกฎหมาย และตรวจสอบย้อนกลับได้ ทั้งนี้ ได้รับฟังผลการดําเนินการของ อสป. ในปีที่ผ่านมา ซึ่งเป็นเรื่องที่น่าชื่นชมที่สามารถดําเนินการให้มีผลกําไร ถึงแม้จะไม่มากแต่สามารถเป็นตัวชี้วัดเชิงประสิทธิภาพได้เป็นอย่างดี ที่ อสป. มีการฟื้นตัวและมีผลกําไรเพิ่มมากขึ้น
สําหรับแนวทางในการพัฒนา อสป. จะมีการยกระดับให้เป็นตลาดค้าขายปลาที่มีความทันสมัย มีมาตรฐานสากล เป็นที่ยอมรับในระดับนานาชาติ จึงมีแนวทางในการปรับปรุงสะพานปลาทั่วประเทศ เพื่อที่จะให้เกิดความทันสมัยขึ้น โดยเฉพาะสะพานปลาที่อยู่ส่วนกลาง จะปรับปรุงให้ทันสมัยและให้บริการแก่พี่น้องชาวประมงได้มากยิ่งขึ้น จึงให้มีการศึกษาความเป็นไปได้ของการลงทุน รวมทั้งการรับฟังความคิดเห็นจากชุมชนที่อยู่รอบข้าง อสป. ด้วย เพื่อให้มั่นใจว่าถ้ามีการปรับปรุงแล้วจะทําให้ภูมิทัศน์และสิ่งแวดล้อมได้รับการปรับปรุงดูแลจนเป็นที่ยอมรับด้วย ถ้าดําเนินการจัดทําความเป็นไปได้แล้วเสร็จ รวมทั้งที่ อสป. มีความประสงค์ที่จะขยายภารกิจในการดําเนินงาน อาทิ การแก้ไขปัญหาการทําประมงผิดกฎหมาย จะได้รับการยอมรับจากนานาอารยประเทศ โดยเฉพาะอย่างยิ่งทางยุโรป ที่เป็นต้นแบบในการทําประมง อย่างไรก็ตาม หากประเทศไทยสามารถทําออกมาได้ดีก็จะสามารถเป็นต้นแบบให้กับประเทศเพื่อนบ้านได้เช่นกัน จึงมีความเห็นว่าควรขยายขอบเขตเรื่องที่ประเทศไทยสามารถทําหน้าที่เป็นที่ปรึกษาทางด้านวิชาการได้ ซึ่งการทําหน้าที่เป็นตลาดของ อสป. ก็เป็นหน้าที่ที่สําคัญอย่างหนึ่ง ควรมีรูปแบบการดําเนินงานและแอพพลิเคชั่นที่จะนําไปถ่ายทอดให้ประเทศเพื่อนบ้าน เพื่อให้สามารถแก้ไขการทําประมงผิดกฎหมายได้เร็วยิ่งขึ้น และจะสามารถยกระดับให้ อสป. เป็นสะพานปลาชั้นนําของภูมิภาค และในระดับโลกต่อไป
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai